Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на Комисия ”Професионална квалификация и 
информационни технологии”,
проведено на 21.11.2023 г.

Днес, 21.11.2023 г. /вторник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА
ДАНИЕЛА МАРЧЕВА
СВЕТЛАНА БОШНАКОВА 
СЕВДАЛИН МАВРОВ 

Георги Бошнаков – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от заместник-министър на правосъдието относно провеждане на работна среща във връзка със сключен договор за възлагане и изпълнение на обществена поръчка с предмет „Изграждане на Автоматизирана информационна система (АИС) „Търговска несъстоятелност“, Модул „Регистър несъстоятелност“.

Комисия „Професионална квалификация и
информационни технологии”
Р Е Ш И :

1.1. Приема за сведение писмото от заместник-министър на правосъдието относно провеждане на работна среща във връзка със сключен договор за възлагане и изпълнение на обществена поръчка с предмет „Изграждане на Автоматизирана информационна система (АИС) „Търговска несъстоятелност“, Модул „Регистър несъстоятелност“.

2. ОТНОСНО:  Писмо с вх. № ВСС-11867/26.10.2023 г. от „Информационно обслужване“ АД, в изпълнение на решение на Комисия „Професионална квалификация и информационни технологии“ към Пленума на Висшия съдебен съвет по протокол №15/02.10.2023г., т.1.

Комисия „Професионална квалификация и
информационни технологии”
Р Е Ш И :

2.1. Приема за сведение писмо с вх. № ВСС-11867/26.10.2023 г. от „Информационно обслужване“ АД, в изпълнение на решение на Комисия „Професионална квалификация и информационни технологии“ към Пленума на Висшия съдебен съвет по протокол №15/02.10.2023 г., т. 1.
2.2. Възлага на отдел „ЕИСС“ да обобщи информацията за възникналите проблеми при обезличаване на личните данни от съдилищата с посочване на параметри и примери, както и да изготви конкретни предложения за евентуално надграждане на функционалността.
2.3. Изпраща т.2.2 на отдел „ЕИСС“ за изпълнение.
2.4. Изпраща решението по т. 2 ведно с писмо с вх. № ВСС-11867/26.10.2023 г. от „Информационно обслужване“ АД, в изпълнение на решение на Комисия „Професионална квалификация и информационни технологии“ към Пленума на Висшия съдебен съвет по протокол №15/02.10.2023 г., т. 1, на административния ръководител – председател на Софийски районен съд, за запознаване.

3. ОТНОСНО: Писмо от председателя на Държавна агенция за закрила на детето относно споразумение за обмен на информация между Висшия съдебен съвет и Държавна агенция за закрила на детето.

Комисия „Професионална квалификация и
информационни технологии”
Р Е Ш И :

3.1. Приема изготвения доклад от отдел "Статистически анализ и обработка на данни" в дирекция "Информационни технологии и съдебна статистика".
3.2. Да се уведоми председателя на Държавна агенция за закрила на детето, че Висшият съдебен съвет не разполага с посочените системи/регистри, както и че всички справки, които касаят малолетни и непълнолетни лица се изготвят по отправено запитване от респонденти с точно посочване на разпоредби от закони, към които се отнасят.

4. ОТНОСНО: Писмо от директор на дирекция „Електронно правосъдие и регистри“ в Министерство на правосъдието относно постъпили сигнали за ограничен достъп след оптимизацията на Единен портал за електронно правосъдие през 2023 година.

Комисия „Професионална квалификация и
информационни технологии”
Р Е Ш И :

4.1. Одобрява проекта на писмо до г-н Александър Йорданов – директор на дирекция „Електронно правосъдие и регистри“ в Министерство на правосъдието.
4.2. Изпраща писмото до г-н Александър Йорданов – директор на дирекция „Електронно правосъдие и регистри“ в Министерство на правосъдието.

5. ОТНОСНО: Писмо от заместник-председател на Софийски районен съд относно дадени препоръки на служители в АС „Бюро съдимост“ във връзка с попълване на бюлетини в информационната система.

Комисия „Професионална квалификация и
информационни технологии”
Р Е Ш И :
 
 5.1. Приема за сведение писмото от заместник-председател на Софийски районен съд относно дадени препоръки на служители в АС „Бюро съдимост“ във връзка с попълване на бюлетини в информационната система.

6. ОТНОСНО: Писмо от зам. административен ръководител – зам. председател на Районен съд – Габрово относно неизпълнение на разпоредбите на Наредба № 8 от 26.02.2008 г. за функциите и организацията на дейността на бюрата за съдимост, касаещи структурираното въвеждане на бюлетините за съдимост и бюлетините за наложено административно наказание по чл.78а от НК.

Комисия „Професионална квалификация и
информационни технологии”
Р Е Ш И :

6.1. Да се уведоми зам. административен ръководител – зам. председател на Районен съд – Габрово, че е в процес на изготвяне на заявка за промяна в ЕИСС относно измененията и допълненията на Наредба № 8 от 26 февруари 2008 г. за функциите и организацията на дейността на бюрата за съдимост и одобряването и от членовете на работната група създадена с решения на Пленума на ВСС по протокол № 26/22.10.2020 г., т.4.2 и протокол № 31/17.12.2020 г., т.1.3.

7. ОТНОСНО: Искане от административния ръководител – председател на Районен съд – Елхово за осигуряване на средства за закупуване и монтаж на 1 брой информационен дисплей и софтуер за управлението му.

Комисия „Професионална квалификация и
информационни технологии”
Р Е Ш И :

7.1. Искането от административния ръководител – председател на Районен съд – Елхово за осигуряване на средства за закупуване и монтаж на 1 брой информационен дисплей и софтуер за управлението му на обща стойност 2 844,00  лв. с ДДС е целесъобразно.
7.2. Изпраща решението по т. 7.1, ведно с мотивиран доклад на Комисия „Бюджет и финанси“ към Пленума на ВСС, по компетентност.

8. ОТНОСНО: Писмо от заместник-министър на правосъдието относно Приоритет 10 „Институционална рамка“ от Националната програма за развитие БЪЛГАРИЯ 2023, Отчет за изпълнение на План за действие за периода 2021 – 2023 г. и разработване на План за действие за периода 2024 – 2026 г.

Комисия „Професионална квалификация и
информационни технологии”
Р Е Ш И :

8.1. Приема изготвената от експертите попълнена таблица във връзка с Приоритет 10 „Институционална рамка“ от Националната програма за развитие БЪЛГАРИЯ 2030, Отчет за изпълнение на Плана за действие за периода 2021 – 2023 г. и разработване на План за действие за периода 2024 – 2026 г.
8.2. Изпраща попълнената таблица по т. 8.1. на заместник-министър на правосъдието и на  посочените от него електронни адреси.

9. ОТНОСНО: Искане от административния ръководител – председател на Окръжен съд – Стара Загора за осигуряване на средства във връзка с изграждане на структурна кабелна система.

Комисия „Професионална квалификация и
информационни технологии”
Р Е Ш И :

9.1. Искането от административния ръководител – председател на Окръжен съд – Стара Загора за осигуряване на средства във връзка с изграждане на структурна кабелна система на обща стойност 1 687,00  лв. с ДДС е целесъобразно.
9.2. Изпраща решението по т. 9.1, ведно с мотивиран доклад на Комисия „Бюджет и финанси“ към Пленума на ВСС, по компетентност.

10. ОТНОСНО: Доклад относно системата за дистанционно електронно гласуване за членове на ВСС от квотата на съдебната власт.

Комисия „Професионална квалификация и
информационни технологии”
Р Е Ш И :

10.1. Приема доклад относно системата за дистанционно електронно гласуване за членове на ВСС от квотата на съдебната власт.
10.2. Докладът по т. 10.1 да се приложи към материалите по протокол №15/02.10.2023 г., т. 10.2 и да се изпълни цитираното решение на КПКИТ.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: 

/п/
 
/КАЛИНА ЧАПКЪНОВА/

ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
СВЕТЛАНА БОШНАКОВА: /п/
СЕВДАЛИН МАВРОВ: /п/